هوكايدو

تصغير|خريطة هوكّايدو
هوكّايدو (ب جاپونية:北海道,hokːaidoː)، وكاتعني "الطريق ديال بحر الشمال"، و كانت كاتسمى زمان اِزو ولّا ييزو، هي الجزيرة الشماليةhttps://web.archive.org/web/20071113053915/http://www.mlit.go.jp/crd/chirit/ritoutoha.html ما بين الجزاير الربعة الكبار ديال جاپون، و رسميًا، هوكايدو كاتشكل فنفس الوقت عمالة و جهة، عاصمتها هي مدينة صاپّورو، و فالجزيرة عايشين بعض الناس من الآينو، اللي هما السكان اللولين ديال كتيرة جزاير جاپون.

 جغرافيا 
 تضاريس 
 تصغير|جبل يوطي
هوكايدو كاينة فالشمال ديال الجبّان، قريبة من سيبيريا، و ضاير بها البحر الهادي من الشرق و بحر الجبّان من الغرب و بحر اوخوتسك من الشمال، ومفارقة مع جزيرة هونشو بالبوغاز ديال تسوݣارو.

71% من الجزيرة عامر غيب، و 16% اراضي فلاحية.

عمالة هوكايدو داخلة فيها بزاف ديال الجزاير آخرى بحال ريشيري و اوكوشيري و ريبون.

 جو 
هوكايدو معروفة بصيافها الباردين و الجافّين (حاجة اللي كاتخلّي بزاف ديال السياح يزورو) و شتاواتها الصعاب، الحرارة المتوسطة فشهر غشت كاتكون فجوايه 22 °C ، و فشهر يناير كاتكون ما بين -4 °C  و -12 °C،على حساب خط العرض و العلو ديال كل بلاصة.

الجزيرة فيها شلا رعدات دياول التلج اللي كايجيو من سيبيريا.

 تاريخ 
هوكايدو فلاصل كانت ارض شعب الاينوhttps://books.google.co.ma/books?id=-9EBuQK-NRQC&redir_esc=y، و لدابا مازلنا نقدرو نلقاو الاتر ديال لغتهم فسميّات بعض البلايص فالجزيرة، و بزاف ديال المدن، و فشلا انواع ديال الشجر و الحيوان ( بحال يزوماتسو، واللي كاتعني تايدا "الصنوبر" ديال هوكايدو).

 تقسيم اِداري 
هوكايدو هي فنفس الوقت عمالة (هوكايدو) و جهة جبّانية (هوكايدوكين؛ واخا هاد اللقب قليل اِلا تستعمل، و كايتستعمل غير فاش المفارقة كاتكون ضرورية). عاصمة العمالة هي مدينة صاپورو.

اهم مدن فالعمالة هما صاپورو و هاكوداتي و اَساهيكاوا.

 اقتصاد 
واخا كاينة شوية ديال الصناعة (الكاغيط، البيرّة، الماكلة)، كتيرة الصنايع كاينة فالمجال ديال السرابس(الخدمات). السياحة مهمة بزاف للعمالة و بالخصوص فالصيف اللي كايكون فيه الحال بارد، عكس الجزاير اللاخرى اللي كاتكون سخونة.

 فلاحة 
هوكايدو هي العمالة اللي عندها اكتر غلّات ديال الفلاحة فالجبّانhttp://www.pref.hokkaido.lg.jp/ns/nsi/genjyoutokadai_english_2901.pdf، وبالخصوص الروز و الحوت. كتيرت المجال ديال الفلاحة متطور بزاف: تربية البهايم، الزرع، الصيد. الربُع ديال الارض المحروتة فالبلاد كاينا فهاد العمالة. اهم الغلّات هما: القمح (65%)، باطاطا (79.5%)، الباربا (100%).

 سياحة 
بلاصة السياحة مهمة فاقتصاد ديال جزيرة هوكايدو. عام 2014، جا للجبّان كتر من 13 مليون سايح برّاني، و هاد العدد كايتزاد عام على عام، كتيرة هاد السياح اصلهم من آسيا، و بالخصوص من الشينوا، طايوان، و كوريا الجنوبية.

 تقافة 
عيد التلج ديال صاپورو (النحت على التلج).

مسابقات على العودان.

منازه وطنية:
 المنزه الوطني ديال اَكان
 المنزه الوطني ديال دايسيتسوزان
 المنزه الوطني ديال كوشيرو شيتسوݣين
 المنزه الوطني ديال ريشيري ريبون ساروبيتسو
 المنزه الوطني ديال شيريطوكو
 المنزه الوطني ديال شيكوتسو طويا

 بعض الناس دياول هوكايدو 
 بين كاشيوا، رسام
 ساكي كوماݣاي، كوايرية عالمية
 هيرومو اَراكاوا، رسامة مانݣا

 مصادر 


تصنيف:الجاپون
تصنيف:مقالات فيها مصدر و 3000 بايت